पवन खेड़ा बोले- एक ड्रोन 812 करोड़ का, DRDO 20% कीमत पर बना सकता है
जो राफेल डील मेंहुआ, वही की खरीद में दोहराया जा रहा; कांग्रेस का दावा- चौगुनी कीमत पर खरीद रही सरकार कांग्रेस ने अमेरिका से प्रीडेटर ड्रोन की खरीद केंद्र सरकार पर हमला बोला है। The Congress on Wednesday demanded complete transparency in the multi-crore India-US drone deal, while alleging that the 31 MQ-9B Predator UAV drones were being procured for a higher price.
प्रधानमंत्री नरेंद्र मोदी पिछले हफ्ते अमेरिका में थे। इस दौरान अमेरिका से 31 प्रिडेटर ड्रोन खरीदने की डील फाइनल हुई। कांग्रेस ने इस डील को राफेल से भी बड़ा घोटाला बताया है।
कांग्रेस प्रवक्ता पवन खेड़ा ने बुधवार को प्रेस कॉन्फ्रेंस में कहा- हम 31 प्रिडेटर ड्रोन 3.072 अरब अमेरिकी डॉलर यानी 25 हजार 200 करोड़ रुपए में खरीद रहे हैं।
यानी हम एक ड्रोन 812 करोड़ रुपए में खरीद रहे हैं, जबकि DRDO इसकी 10 से 20 फीसदी कीमत में ही ये ड्रोन बना सकता है।
खेड़ा का आरोप- दोहरा रहे राफेल घोटाला
खेड़ा ने कहा कि जो राफेल डील में हुआ था, वही प्रिडेटर ड्रोन की खरीद में दोहराया जा रहा है। जिस प्रीडेटर ड्रोन को दुनिया के बाकी देश चार गुना कम कीमत पर खरीद रहे हैं, उसे भारत अधिक कीमत पर खरीद रहा है। इस ड्रोन खरीद सौदे को 15 जून, 2023 को मंजूरी दी गई है।
खेड़ा ने कहा कि मोदी सरकार राष्ट्रीय हितों को खतरे में डालने के लिए जानी जाती है, हमने राफेल सौदे में यह देखा है। सरकार ने 126 के बजाय केवल 36 राफेल जेट खरीदे। इस सौदे में मैन्यूफैक्चरर्स ने भारतीय कंपनी HAL को राफेल की टेक्नोलॉजी देने से भी इनकार कर दिया।
रक्षा खरीद समिति और सेनाओं की आपत्तियों के बावजूद राफेल सौदे में एकतरफा फैसले लिए गए। राफेल घोटाला की अभी भी फ्रांस में जांच हो रही है। ड्रोन सौदे में भी यही दोहराया जा रहा है।
ड्रोन खरीद को लेकर कांग्रेस के 7 सवाल
1. ड्रोन खरीद मंजूरी देने के लिए केंद्रीय मंत्रिमंडल की सुरक्षा संबंधी समिति (CCS) की बैठक क्यों नहीं हुई?
2. भारत दूसरे देशों की तुलना में ड्रोन के लिए ज्यादा कीमत क्यों चुका रहा है?
3. जब वायुसेना को इन ड्रोन की अधिक कीमत पर आपत्ति थी, तो डील करने की इतनी जल्दी क्या थी?
4. रक्षा क्षेत्र में मेक इन इंडिया और आत्मनिर्भर भारत का क्या हुआ?
5 जब अमेरिका से 25,000 करोड़ रुपए में सौदा करना था तो रुस्तम और घातक जैसे ड्रोन के बनाने के लिए रक्षा अनुसंधान और विकास संगठन (DRDO) को 1786 करोड़ रुपए मंजूर क्यों किए?
7.प्रिडेटर ड्रोन बनाने वाली कंपनी जनरल एटॉमिक्स के CEO के मौजूदा सत्ता दल के नेताओं और और प्रभावशाली हस्तियों से क्या संबंध है?
ड्रोन को पुरानी तकनीक का बताया 
खेड़ा ने सरकार पर निशाना साधते हुए ड्रोन को ‘पुरानी तकनीक' और अमेरिका का ‘वेस्ट मैटेरियल' करार दिया। खेड़ा ने कहा, ‘जब हम किसी बेकार चीज को बेचते हैं, तो उन्हें मूल से अधिक कीमत पर कैसे बेचा जा सकता है? फिर हम इसकी अधिकतम कीमत क्यों चुका रहे हैं।
क्या है ड्रोन डील 
भारत अमेरिकी कंपनी जनरल एटॉमिक्स से कुल 31 ड्रोन (16 स्काई गार्डियन और 15 सी गार्डियन ड्रोन) खरीद रहा है। इन्हें जनरल एटॉमिक्स ने बनाया है। ड्रोन जुलाई से मिलने लगेंगे।
जयराम रमेश ने किया ट्वीट
एक ट्वीट में, कांग्रेस महासचिव जयराम रमेश ने आरोप लगाया, एक बार फिर केंद्र में पीएम के साथ स्वदेशी प्रयासों को कमजोर करने वाला एक संदिग्ध रक्षा सौदा सामने आया है।
रक्षा मंत्रालय ने कहा कीमत अभी तय नहीं
हालांकि कीमत के साथ-साथ खरीद प्रक्रिया पर रिपोर्टों को खारिज करते हुए रक्षा मंत्रालय ने रविवार को कहा था कि भारत ने अभी तक अमेरिका से 31 एमक्यू-9बी ड्रोन की खरीद की कीमत शर्तों को अंतिम रूप नहीं दिया है। खरीद से पहले मैन्यूफैक्चरर्स से दूसरे देशों को दी जाने वाली कीमत और हमें ऑफर की जा रही कीमत की जांच की जाएगी।
ड्रोन डील से जुड़ी ये खबर भी पढ़ें:
रक्षा मंत्रालय ने प्रिडेटर ड्रोन सौदे को मंजूरी दी: 35 घंटे हवा में रह सकता है, 1900KM क्षेत्र की निगरानी करने की क्षमता
प्रधानमंत्री नरेंद्र मोदी 21 से 24 जून तक अमेरिका के दौरे पर थे। उनकी इस यात्रा से पहले रक्षा मंत्रालय ने 15 जून को अमेरिका से प्रीडेटर ड्रोन सौदे को मंजूरी दे दी। इसके लिए अंतिम फैसला सुरक्षा मामलों की कैबिनेट समिति (CCS) करेगी। पढ़ें पूरी खबर...